NORAKSTS

|  |  |
| --- | --- |
| 25.03.2021. | Nr.4/9 |

**PIEKRIŠANA NEKUSTAMĀ ĪPAŠUMA BRĪVĪBAS BULVĀRĪ 6, JELGAVĀ
BŪVES AR KADASTRA APZĪMĒJUMU 0900 027 0091 012 DAĻAS NOJAUKŠANAI**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Nekustamais īpašums ar kadastra Nr. 0900 027 0091 Brīvības bulvārī 6, Jelgavā sastāv no zemes vienības 62 164 m2 platībā ar kadastra apzīmējumu 0900 027 0091 un deviņām ēkām ar kadastra apzīmējumiem 0900 027 0091 001, 0900 027 0091 002, 0900 027 0091 003, 0900 027 0091 006, 0900 027 0091 007, 0900 027 0091 008, 0900 027 0091 010, 0900 027 0091 011 un 0900 027 0091 012. Īpašums reģistrēts Jelgavas tiesas Zemesgrāmatu nodaļā uz SIA “JELGAVAS PILSĒTAS SLIMNĪCA” vārda (zemesgrāmatu nodalījums Nr.100000059720).

Pamatojoties uz Jelgavas domes 2003.gada 16.oktobra lēmumu Nr.14/10 “Par Jelgavas pilsētas pašvaldības uzņēmuma bezpeļņas organizācijas “Jelgavas pilsētas slimnīca” reorganizāciju par sabiedrību ar ierobežotu atbildību “Jelgavas pilsētas slimnīca”” nekustamais īpašums Brīvības bulvārī 6, Jelgavā ieguldīts SIA “JELGAVAS PILSĒTAS SLIMNĪCA” pamatkapitālā, tajā skaitā būve (kadastra apzīmējums 0900 027 0091 012) ar vērtību 323 736,06 *euro* (Ls 227 523).

2012.gadā veikta būves daļas (4.bloka) rekonstrukcija un tur šobrīd atrodas slimnīcas Patoloģijas nodaļa, histoloģijas laboratorija un ambulatorās pieņemšanas nodaļa.

Daļa no būves ar kadastra apzīmējumu 0900 027 0091 012 (turpmāk - nepabeigtās būvniecības objekts dzemdību nams), kas ietilpst nekustamā īpašuma ar kadastra numuru 0900 027 0091 Brīvības bulvārī 6, Jelgavā sastāvā, nav nepieciešama SIA “JELGAVAS PILSĒTAS SLIMNĪCA” pamatdarbības nodrošināšanai.

Saskaņā ar SIA “CILDS” (reģ.Nr. 40003729790, eksperta Harija Rasas būvprakses sertifikāts Nr.20-128) 2021.gada 22.februāra tehniskās apskates atzinumu, nepabeigtās būvniecības objekta dzemdību nama konstrukcijas liecina, ka nepabeigtās būvniecības objekts dzemdību nams neatbilst tādām prasībām kā mehāniskā stiprība un stabilitāte un atrodas pirmsavārijas stāvoklī. Nepabeigtās būvniecības objekta dzemdību nama karkass kopā ar telpiskās noturības elementiem ir neapmierinošā tehniskā stāvoklī un neatbilst Būvniecības likuma 9.pantā noteiktajām būvei izvirzāmajām būtiskajām prasībām.

Saskaņā ar SIA “JELGAVAS PILSĒTAS SLIMNĪCA” grāmatvedības uzskaites datiem, pirms 2012.gada rekonstrukcijas Patoloģijas nodaļa, histoloģijas laboratorija un ambulatorās pieņemšanas nodaļas uzskaites vērtība bija 70 286,47 *euro* un nepabeigtās būvniecības objekta dzemdību nama uzskaites vērtība - 253 449,60 *euro*. 2020.gada 30.decembrī Pataloģijas nodaļa, histoloģijas laboratorija un ambulatorās pieņemšanas nodaļas uzskaites vērtība - 1 124 421,55 *euro,* un nepabeigtās būvniecības objekta dzemdību nama uzskaites vērtība - 253 449,60 *euro*.

SIA “JELGAVAS PILSĒTAS SLIMNĪCA” 2021.gada 10.martā ārkārtas dalībnieku sapulcē (protokols Nr.1/2021) pieņemts lēmums par SIA “JELGAVAS PILSĒTAS SLIMNĪCA” piederošās nepabeigtās būvniecības objekta dzemdību nama nojaukšanu un SIA “JELGAVAS PILSĒTAS SLIMNĪCA” pamatkapitāla samazināšanu par 253 450 *euro* (divi simti piecdesmit trīs tūkstoši četri simti piecdesmit *euro*), dzēšot 253 450 (divi simti piecdesmit trīs tūkstoši četri simti piecdesmit) kapitāla daļas. Lēmums stājas spēkā pēc jautājuma par SIA ”JELGAVAS PILSĒTAS SLIMNĪCA” nepabeigtās būvniecības objekta dzemdību nama nojaukšanu un SIA ”JELGAVAS PILSĒTAS SLIMNĪCA” pamatkapitāla samazināšanu izskatīšanas Jelgavas pilsētas domē.

Saskaņā ar Civillikuma 1084.pantu, Jelgavas domes 2007.gada 25. janvāra lēmumu Nr.2/18 “Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, SIA “JELGAVAS PILSĒTAS SLIMNĪCA” statūtu 11.1.punktu un SIA ”JELGAVAS PILSĒTAS SLIMNĪCA” 2021.gada 10.marta ārkārtas dalībnieku sapulces lēmumu,

**JELGAVAS PILSĒTAS DOME NOLEMJ:**

Piekrist, ka SIA “JELGAVAS PILSĒTAS SLIMNĪCA” (reģistrācijas Nr. 41703007038) nojauc daļu no būves ar kadastra apzīmējumu 0900 027 0091 012 (nepabeigtās būvniecības objektu dzemdību nams), kas ietilpst nekustamā īpašuma Brīvības bulvārī 6, Jelgavā (kadastra Nr.0900 027 0091) sastāvā, samazinot SIA “JELGAVAS PILSĒTAS SLIMNĪCA” pamatkapitālu par 253 450 *euro* un dzēšot 253 450 kapitāla daļas.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.martā